b'\n_START_ARTICLE_\nEksponencijalna funkcija\n_START_PARAGRAPH_\nU matematici eksponencijalna funkcija je funkcija f(x) = e\xcb\xa3 gdje je broj e prirodna konstanta i baza prirodnih logritama. Funkcija f(x) = e\xcb\xa3 je definirana unutar cijelog skupa realnih brojeva, monotono je rastu\xc4\x87a porastom nezavisne varijable x, gdje se brzina rasta pove\xc4\x87ava kako raste x._NEWLINE_Graf funkcije (slika desno) le\xc5\xbei iznad x-osi, ali joj se asimptotski pribli\xc5\xbeava kako x te\xc5\xbei prema sve manjim negativnim vrijednostima. Brzina rasta funkcije je u svakoj to\xc4\x8dki jednaka vrijednosti funkcije u toj to\xc4\x8dki. Inverzna funkcija eksponencijalne funkcije je funkcija prirodnog logaritma f(x) = ln(x) te se u starijim izvorima eksponencijalna funkcija spominje kao antilogaritamska funkcija.'